ફરી વૈશ્વિક નેગેટીવ પરિબળો માથું ઉંચકવા લાગી ક્રુડ ઓઈલના સતત વધતાં પુરવઠાએ તૂટતાં જતાં ભાવો અને ચીન સહિતના એક સમયના સૌથી ઝડપી વિકાસ સાધતાં દેશોમાં મંદ પડેલી ઔદ્યોગિક વૃદ્વિ અને યુરોપના દેશોમાં ડિફલેશનની પરિસ્થિતિએ ફેલાયેલા વૈશ્વિક મંદીના હાઉથી ભારતીય બજારો પણ અલિપ્ત રહી શકયા નથી. ક્રુડ ઓઈલની ૮૫ ટકા આયાત પર નિર્ભર ભારત માટે ક્રુડ ઓઈલના તૂટતાં જતાં ભાવ સૌથી મોટું પોઝિટીવ પરિબળ ભારતની ચાલુ ખાતાની ખાધમાં ધરખમ ઘટાડો કરનારું અને ફુગાવાને સ્વીકાર્ય સ્તરે લઈ જનારૃ હોવા છતાં બદલાવા લાગેલા વૈશ્વિક સમીકરણો અને વર્ષ ૨૦૧૫ માટે વિશ્વની ક્રુડ ઓઈલની માંગ ૧૨ વર્ષની તળીયે રહેવાના ખુક ઓપેકના અંદાજ બાદ હવે ઈન્ટરનેશનલ એનજીૅ એજન્સીએ પણ પાંચ મહિનામાં ચોથી વખત ક્રુડ ઓઈલના વૈશ્વિક વપરાશના અંદાજને ઘટાડતાં છેલ્લા અઠવાડિયામાં શેરબજારોમાં ડામાડોળ પરિસ્થિતિ સર્જાઈ છે. જે પરિસ્થિતિ હજુ આગામી સપ્તાહમાં પણ જળવાઈ રહેવાની શકયતા છે.